CELEX: 62010FN0013
Language: el
Date: 2010-02-12 00:00:00
Title: Υπόθεση F-13/10: Προσφυγή-αγωγή της 12ης Φεβρουαρίου 2010 — Nicola κατά ΕΤΕπ

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/53
            
         Προσφυγή-αγωγή της 12ης Φεβρουαρίου 2010 — Nicola κατά ΕΤΕπ
   (Υπόθεση F-13/10)
   2010/C 134/89
   Γλώσσα διαδικασίας: η ιταλική
   
      Διάδικοι
   
   
      Προσφεύγων — ενάγων: Carlo de Nicola (Strassen, Λουξεμβούργο) (εκπρόσωπος: L. Isola, avvocato)
   
      Καθής — εναγόμενη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Ακύρωση της εκθέσεως αξιολογήσεως του 2008 τόσο κατά το μέρος που αφορά τους στόχους όσο και κατά το μέρος που αφορά την αξιολόγηση, καθώς και των προαγωγών που αποφασίσθηκαν στις 18 Μαρτίου 2009. Επίσης, υποχρέωση της καθής-εναγομένης να αποκαταστήσει την υλική ζημία και να ικανοποιήσει χρηματικώς την ηθική βλάβη που υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 23ης Σεπτεμβρίου 2009 κατά το μέρος που το τμήμα προσφυγών απέρριψε την προσφυγή του κατά της εκθέσεως αξιολογήσεως του 2008·
            
         
               —
            
            
               να ακυρώσει την έκθεση αξιολογήσεως του 2008 τόσο κατά το μέρος που αφορά τους στόχους όσο και κατά το μέρος που αφορά την αξιολόγηση·
            
         
               —
            
            
               να ακυρώσει όλες τις λοιπές συναφείς, παρεπόμενες και προηγηθείσες πράξεις, μεταξύ των οποίων τις κατευθυντήριες γραμμές της διευθύνσεως ανθρωπίνου δυναμικού ως προς τη σύνταξη της κρίσεως με ένα από τα πρώτα γράμματα του αλφαβήτου και τα επιβληθέντα ποσοτικά όρια κατά την απονομή των μορίων Α ή Β+, καθώς και τις προαγωγές που αποφασίσθηκαν στις 18 Μαρτίου 2009, δεδομένου ότι, εξαιτίας της κρίσεως που διατύπωσαν οι ανώτεροι του προσφεύγοντος-ενάγοντος, η ΕΤΕπ παρέλειψε να τον λάβει υπόψη για το στοιχείο «Προαγωγές από τα καθήκοντα Ε προς D»·
            
         
               —
            
            
               να υποχρεώσει την ΕΤΕπ να αποκαταστήσει την υλική ζημία και να ικανοποιήσει χρηματικώς την ηθική βλάβη που υπέστη ο προσφεύγων-ενάγων, πέραν των δικαστικών εξόδων, με τους νόμιμους τόκους λαμβάνοντας υπόψη τη λόγω πληθωρισμού υποτίμηση των ποσών που θα επιδικαστούν.